CELEX: 32007R0830
Language: mt
Date: 2007-07-16 00:00:00
Title: Regolament tal-Kunsill (KE) Nru 830/2007 tas- 16 ta’ Lulju 2007 li jemenda r-Regolament (KE) Nru 817/2006 li jġedded il-miżuri restrittivi fir-rigward tal-Burma/Mjanmar

17.7.2007   
            
            
               MT
            
            
               Il-Ġurnal Uffiċjali ta’ l-Unjoni Ewropea
            
            
               L 185/1
            
         REGOLAMENT TAL-KUNSILL (KE) Nru 830/2007
   tas-16 ta’ Lulju 2007
   li jemenda r-Regolament (KE) Nru 817/2006 li jġedded il-miżuri restrittivi fir-rigward tal-Burma/Mjanmar
   IL-KUNSILL TA' L-UNJONI EWROPEA,
   Wara li kkunsidra t-Trattat li jistabbilixxi l-Komunità Ewropea, u b’mod partikolari l-Artikoli 60 u 301 tiegħu,
   Wara li kkunsidra l-Pożizzjoni Komuni tal-Kunsill 2006/318/CFSP tas-27 ta’ April 2006 li ġeddet il-miżuri restrittivi fir-rigward tal-Burma/Mjanmar (1),
   Wara li kkunsidra l-proposta mill-Kummissjoni,
   Billi huwa kunsiljabbli li jiġi emendat ir-Regolament tal-Kunsill (KE) Nru 817/2006 (2) sabiex jiġi allinjat mal-prattika riċenti tal-Kunsill fir-rigward ta’ l-identifikazzjoni ta’ awtoritajiet kompetenti u skambji ta’ informazzjoni bejniethom,
   ADOTTAT DAN IR-REGOLAMENT:
   Artikolu 1
   Ir-Regolament (KE) Nru 817/2006 huwa b’dan emendat kif ġej:
   
               (a)
            
            
               fl-Artikolu 4, fil-paragrafu 1, il-paragrafu introduttorju għandu jiġi sostitwit b’dan li ġej:
               “1.   B’deroga mill-Artikoli 2 u 3, l-awtoritajiet kompetenti li jidhru fil-websites elenkati fl-Anness II, jistgħu jawtorizzaw, skond il-kundizzjonijiet li huma jqisu xierqa:”;
            
         
               (b)
            
            
               fl-Artikolu 7, il-paragrafu 1 għandu jiġi sostitwit b’dan li ġej:
               “1.   L-awtoritajiet kompetenti li jidhru fil-websites elenkati fl-Anness II, jistgħu jawtorizzaw li jinħelsu ċerti fondi jew riżorsi ekonomiċi ffriżati jew li jagħmlu disponibbli ċerti fondi jew riżorsi ekonomiċi ffriżati, skond dawk il-kundizzjonijiet li huma jqisu xierqa, wara li jkunu ddeterminaw li l-fondi jew ir-riżorsi ekonomiċi kkonċernati huma:
               
                           (a)
                        
                        
                           neċessarji sabiex jissodisfaw il-ħtiġijiet bażiċi tal-persuni elenkati fl-Anness III u l-membri tal-familja tagħhom li huma dipendenti fuqhom, inkluż ħlasijiet għal prodotti ta’ l-ikel, għall-kera jew l-ipoteka, il-mediċini u t-trattament mediku, it-taxxi, l-assigurazzjonijiet, u l-piżijiet għall-użu ta’ servizzi pubbliċi;
                        
                     
                           (b)
                        
                        
                           maħsuba esklussivament għall-ħlas ta’ onorarji professjonali raġonevoli u r-rimborż ta’ spejjeż assoċjati li jsiru minħabba l-għoti ta’ servizzi legali;
                        
                     
                           (ċ)
                        
                        
                           maħsuba esklussivament għall-ħlas ta’ onorarji jew kontijiet għal servizzi, skond il-liġijiet nazzjonali, għal servizzi ta’ rutina fiż-żamma jew il-manteniment normali ta’ fondi ffriżati, assi finanzjarji u riżorsi ekonomiċi oħra;
                        
                     
                           (d)
                        
                        
                           meħtieġa għal spejjeż straordinarji, bil-kondizzjoni li l-Istat Membru kkonċernat ikun innotifika r-raġunijiet li għalihom ġie kkunsidrat li għandha tingħata awtorizzazzjoni speċifika, lill-Istati Membri l-oħra u lill-Kummissjoni, mill-inqas ġimgħatejn qabel l-awtorizzazzjoni.
                        
                     L-Istati Membri għandhom jinformaw lill-Istati Membri l-oħra u lill-Kummissjoni bi kwalunkwe awtorizzazzjoni mogħtija taħt dan l-artikolu.”;
            
         
               (ċ)
            
            
               il-paragrafi 1 u 2 ta’ l-Artikolu 8 għandhom jiġu sostitwiti b’dawn li ġejjin:
               “1.   Bla ħsara għar-regoli applikabbli dwar ir-rappurtar, il-kunfidenzjalità u s-segretezza professjonali, il-persuni, l-entitajiet u l-korpi naturali u ġuridiċi għandhom:
               
                           (a)
                        
                        
                           jipprovdu immedjatament lill-awtoritajiet kompetenti li jidhru fil-websites elenkati fl-Anness II fejn huma residenti jew lokalizzati, kull informazzjoni li tiffaċilita l-osservanza ta’ dan ir-Regolament, bħal kontijiet u ammonti ffriżati skond l-Artikolu 6, u għandhom jgħaddu din l-informazzjoni, direttament jew permezz ta’ dawn l-awtoritajiet kompetenti, lill-Kummissjoni;
                        
                     
                           (b)
                        
                        
                           jikkoperaw ma’ l-awtoritajiet kompetenti li jidhru fil-websites elenkati fl-Anness II fi kwalunkwe verifika ta’ din l-informazzjoni.
                        
                     2.   Kull informazzjoni addizzjonali li tasal direttament mill-Kummissjoni għandha tkun imqiegħda għad-disposizzjoni ta’ l-Istat Membru kkonċernat.”;
            
         
               (d)
            
            
               il-paragrafu 5 ta’ l-Artikolu 9 għandu jiġi sostitwit b’dan li ġej:
               “5.   Il-projbizzjoni fil-paragrafu 1(b) ma għandhiex timpedixxi l-estensjoni ta’ parteċipazzjoni f’intrapriżi li jkunu l-proprjetà ta’ l-Istat tal-Burma kif elenkat fl-Anness IV, jekk tali estensjoni tkun obbligatorja taħt ftehim konkluż ma’ l-intrapriża konċernata li tkun il-proprjetà ta’ l-Istat tal-Burma qabel il-25 ta’ Ottubru 2004. L-awtorità kompetenti relevanti, kif indikat f’website elenkat fl-Anness IV, u l-Kummissjoni għandhom jiġu informati qabel ma ssir kwalunkwe transazzjoni bħal din. Il-Kummissjoni għandha tgħarraf lill-Istati Membri l-oħra.”
            
         
               (e)
            
            
               għandu jiġi inserit Artikolu ġdid kif ġej:
               “Artikolu 13a
               1.   L-Istati Membri għandhom jaħtru l-awtoritajiet kompetenti msemmija f’dan ir-Regolament u għandhom jidentifikawhom fil-websites jew permezz ta’ l-istess websites, kif elenkati fl-Anness II.
               2.   L-Istati Membri għandhom jgħarrfu lill-Kummissjoni dwar l-awtoritajiet kompetenti tagħhom mingħajr dewmien wara d-dħul fis-seħħ ta’ dan ir-Regolament u għandhom jgħarrfuha dwar kull modifika sussegwenti.”;
            
         
               (f)
            
            
               L-Anness II għandu jiġi sostitwit bit-test fl-Anness ma’ dan ir-Regolament.
            
         Artikolu 2
   Dan ir-Regolament għandu jidħol fis-seħħ fl-għoxrin jum wara dak tal-pubblikazzjoni tiegħu fil-Ġurnal Uffiċjali ta’ l-Unjoni Ewropea.
   
      Dan ir-Regolament għandu jorbot fl-intier tiegħu u japplika direttament fl-Istati Membri kollha.
      Magħmul fi Brussel, 16 ta’ Lulju 2007.
      
         
            Għall-Kunsill
         
         
            Il-President
         
         J. SILVA
      
   
   
      (1)  ĠU L 116, 29.4.2006, p. 77. Il-Pożizzjoni Komuni kif emendata mill-Pożizzjoni Komuni 2007/248/PESK (ĠU L 107, 25.4.2007, p. 8).
   
      (2)  ĠU L 148, 2.6.2006, p. 1. Ir-Regolament kif emendat l-aħħar bir-Regolament tal-Kummissjoni (KE) Nru 481/2007 (ĠU L 111, 28.4.2007, p. 50).
   
      ANNESS
      
         
            “ANNESS II
            
               Websites li jipprovdu informazzjoni dwar l-awtoritajiet kompetenti msemmija fl-Artikoli 4, 7, 8. 9, 12 u 13a u l-indirizz għall-finijiet ta’ notifika lill-Kummissjoni Ewropea
            
                         
                     
                     
                        BELĠJU
                        http://www.diplomatie.be/eusanctions
                     
                  
                         
                     
                     
                        BULGARIJA
                        http://www.mfa.government.bg
                     
                  
                         
                     
                     
                        REPUBBLIKA ĊEKA
                        http://www.mfcr.cz/mezinarodnisankce
                     
                  
                         
                     
                     
                        DANIMARKA
                        http://www.um.dk/da/menu/Udenrigspolitik/FredSikkerhedOgInternationalRetsorden/Sanktioner/
                     
                  
                         
                     
                     
                        ĠERMANJA
                        http://www.bmwi.de/BMWi/Navigation/Aussenwirtschaft/Aussenwirtschaftsrecht/embargos.html
                     
                  
                         
                     
                     
                        ESTONJA
                        http://www.vm.ee/est/kat_622/
                     
                  
                         
                     
                     
                        IRLANDA
                        http://www.dfa.ie/un_eu_restrictive_measures_ireland/competent_authorities
                     
                  
                         
                     
                     
                        GREĊJA
                        http://www.ypex.gov.gr/www.mfa.gr/en-US/Policy/Multilateral+Diplomacy/International+Sanctions/
                     
                  
                         
                     
                     
                        SPANJA
                        www.mae.es/es/MenuPpal/Asuntos/Sanciones+Internacionales
                     
                  
                         
                     
                     
                        FRANZA
                        http://www.diplomatie.gouv.fr/autorites-sanctions/
                     
                  
                         
                     
                     
                        ITALJA
                        http://www.esteri.it/UE/deroghe.html
                     
                  
                         
                     
                     
                        ĊIPRU
                        http://www.mfa.gov.cy/sanctions
                     
                  
                         
                     
                     
                        LATVJA
                        http://www.mfa.gov.lv/en/security/4539
                     
                  
                         
                     
                     
                        LITWANJA
                        http://www.urm.lt
                     
                  
                         
                     
                     
                        LUSSEMBURGU
                        http://www.mae.lu/sanctions
                     
                  
                         
                     
                     
                        UNGERIJA
                        http://www.kulugyminiszterium.hu/kum/hu/bal/nemzetkozi_szankciok.htm
                     
                  
                         
                     
                     
                        MALTA
                        http://www.doi.gov.mt/EN/bodies/boards/sanctions_monitoring.asp
                     
                  
                         
                     
                     
                        OLANDA
                        http://www.minbuza.nl/sancties
                     
                  
                         
                     
                     
                        AWSTRIJA
                        http://www.bmeia.gv.at/view.php3?f_id=12750&LNG=en&version=
                     
                  
                         
                     
                     
                        POLONJA
                        http://www.msz.gov.pl
                     
                  
                         
                     
                     
                        PORTUGALL
                        http://www.min-nestrangeiros.pt
                     
                  
                         
                     
                     
                        RUMANIJA
                        http://www.mae.ro/index.php?unde=doc&id=32311&idlnk=1&cat=3
                     
                  
                         
                     
                     
                        SLOVENJA
                        http://www.mzz.gov.si/si/zunanja_politika/mednarodna_varnost/omejevalni_ukrepi/
                     
                  
                         
                     
                     
                        SLOVAKKJA
                        http://www.foreign.gov.sk
                     
                  
                         
                     
                     
                        FINLANDJA
                        http://formin.finland.fi/kvyhteistyo/pakotteet
                     
                  
                         
                     
                     
                        SVEZJA
                        http://www.ud.se/sanktioner
                     
                  
                         
                     
                     
                        RENJU UNIT
                        http://www.fco.gov.uk/competentauthorities
                     
                  
               Indirizz għall-finijiet ta’ notifika lill-Kummissjoni Ewropea:
            
            
                        
                           Commission of the European Communities
                        
                     
                  
                        
                           Directorate-General for External Relations
                        
                     
                  
                        
                           Directorate A. Crisis Platform and Policy Coordination in CFSP
                        
                     
                  
                        
                           Unit A.2. Crisis management and conflict prevention
                        
                     
                  
                        
                           CHAR 12/108
                        
                     
                  
                        
                           B-1049 Brussels
                        
                     
                  
                        
                           Tel. (32-2) 299 1176/295 5585
                        
                     
                  
                        
                           Fax (32-2) 299 0873”